Med døden i sikte

Med døden i sikte (originaltittel: A View to a Kill ) er en den 14.Eon Productions  filmen om den hemmelige agenten James Bond, agent 007. Dette er også den siste filmen til Roger Moore som 007, og ble laget i 1985. Tittelsporet ble fremført av den britiske pop/new wave-gruppen Duran Duran.

John Barry likte visstnok ikke at et poprock-band skulle fremføre tittelmelodien, men gikk likevel med på å lage resten av soundtracket. Dette ble Roger Moores siste film som agent 007, han var da 58 år gammel. Dette er filmen med siste opptreden av Lois Maxwell som Miss Moneypenny. Skuespilleren var den eneste som var med i alle Bond-filmene siden Dr. No.

 Handling
Historien begynner med at MI6-agent James Bond blir sendt til Sibir for å lokalisere liket av Agent 003, og få tak i en sovjetisk mikrochip. Agent Q ved MI6 analyserer denne mikrochippen, og fastslår at den er en kopi av en chip som ble designet for å motstå en elektromagnetisk puls. Den ble produsert av Zorin Industries og  selskapets president Max Zorin. Agent 007 (Roger Moore) er i et kappløp med tiden når han prøver å stoppe den maktsyke industrimannen Max Zorin (Christopher Walken) som prøver å drepe millioner for å sikre seg kontrollen over verdens tilbud av mikrochip'er. Fra Eiffeltårnet til toppen av Golden Gate, James Bond er ustoppelig. James Bond lykkes å få tak i en silikon chip fra russerne, som igjen viser seg å være identisk med en britisk prototype som kan motstå selv elektromagnetisk stråling fra en atombombe-eksplosjon.

Sir Godfrey Tibbett, en hestetrener og MI6-agent, tror at Zorins hester - som vinner alle konkurranser de er en del av, har blitt dopet - selv om alle testene viste seg å være negative. Gjennom Tibbett møter Bond den franske privatdetektiven Achille Aubergine, som informerer Bond om at Zorin skal arrangere et hestesalg senere den måneden. Men Aubergine blir myrdet av Zorins livvakt og elsker May Day, som deretter kommer seg unna. En natt infiltrerer Bond og Tibbett et laboratorium drevet av Zorins, hvor han implanterer adrenalin-frigjørende enheter i hestene deres. Zorin identifiserer Bond som en MI6-agent, får May Day til å drepe Tibbett og de forsøker også å få Bond drept. Men general Gogol fra KGB konfronterer Zorin for å ha forsøkt å drepe Bond uten tillatelse fra Sovjet. Bond reiser også til San Francisco og møter CIA-agenten Chuck Lee, som sier at Zorin er et produkt av medisinsk eksperimentering med steroider utført av Dr. Carl Mortner, en nazistisk vitenskapsmann som nå er Zorins veterinær og racehest-konsulent. Bond undersøker deretter en nærliggende oljerigg drevet av Zorin. Men KGB-agent Pola Ivanova og hennes partner Klottoff  plasserer eksplosiver på riggen. Klottoff blir deretter fanget og drept av Zorins vakter, men Ivanova og Bond slipper unna.

Den britiske industrialisten Max Zorin (Chrsitopher Walken) har en grumsete bakgrunn, og MI6 fatter mistanke om at Zorin har lekket informasjon til russerne. Det viser seg at Zorin er en tidligere KGB-agent som nå er motstander av Sovjetunionen. Zorin er kapitalist, og for ham er Silicon Valley i California den nye oasen. Bonds etterforskning bringer ham til San Francisco og Zorin Industries. Det viser seg at Zorin sammen med sin dødelige partner May Day (spilt av Grace Jones) har til formål å utløse et jordskjelv, slik at alle datafirmaer og andre som produserer microchips bokstavelig talt går under. Vakre Stacey Tanya Roberts er også med på Bonds jakt, hun fra en geologs innfallsvinkel. Det blir brann i byens City Hall, en vill jakt gjennom byen og til slutt et klimax på toppen av Golden Gate-bruen.

 Rolleliste 
 Roger Moore som MI6-agent James Bond, agent 007.
 Christopher Walken som Max Zorin: En psykopatisk  industrialist som planlegger å ødelegge hele Silicon Valley.
 Tanya Roberts som Stacey Sutton: Barnebarnet til en olje-tycoon hvis selskap blir overtatt av Zorin.
 Grace Jones som May Day: Zorins kjæreste.
 Patrick Macnee som Sir Godfrey Tibbett: Bonds allierte, som hjelper Bond med å infiltrere Zorins eiendom.
 Patrick Bauchau som Scarpine: Zorins lojale og morderiske medarbeider.
 David Yip som Chuck Lee: en CIA-agent som bistår James Bond og Stacey Sutton i San Francisco.
 Willoughby Gray som Dr. Carl Mortner: Nazist og forsker, og en slags farsfigur for Zorin.
 Fiona Fullerton som Pola Ivanova; en KGB-agent.
 Manning Redwood som Bob Conley: Zorins viktigste ingeniør.
 Robert Brown som M øverste sjef for MI6.
 Desmond Llewelyn som Q: En MI6-offiser med ansvar for forskning og utvikling. Han forsyner Agent 007 med utstyr og "duppeditter" til forskjellige oppdrag.
 Lois Maxwell som Moneypenny: Sekretær for M
 Geoffrey Keen som Fredrick Gray: Den britiske forsvarsministeren.
 Walter Gotell som general Gogol: Øverste sjef for det russiske KGB.
 Daniel Benzali som W. G. Howe: En funksjonær ansatt ved San Francisco rådhus.
 Mary Stavin som Kimberley Jones: Britisk agent som bistår James Bond under oppdrag.
 Bogdan Kominowski som Klotkoff: En av general Gogols KGB-agenter, som blir drept mens han infiltrerer Zorins oljerigg.
 Dolph Lundgren i en mindre rolle, som en av general Gogols KGB-agenter.
 Jean Rougerie som en fransk privatdetektiv Achille Aubergine.

 Eksterne lenker 



Kategori:Britiske actionfilmer
Kategori:James Bond-filmer
Kategori:Filmer fra 1985
Kategori:Engelskspråklige filmer
Kategori:Filmer regissert av John Glen
Kategori:Filmer lagt til Paris
Kategori:Filmer lagt til California
Kategori:Filmer lagt til San Francisco